Albert Fuchs

Albert Fuchs (* 8. apríl 1808, Levoča – † 27. marec 1894, Bratislava) bol slovenský fyzik.

 Život 
Narodil sa v Levoči. Študoval na evanjelických lýceách v Levoči a v Bratislave, prírodné vedy na univerzite vo Viedni a matematiku v Göttingene, kde v tej dobe prednášal aj C. F. Gauss. Istý čas študoval aj v Jene.

Po absolvovaní štúdií pôsobil ako profesor na evanjelických školách–lýceách, krátko v Banskej Štiavnici, v r. 1838 – 1846 v Prešove a 1846 – 1876 v Bratislave. Jeho učebnica fyziky Természettan elemei (Košice 1845, 2. vyd. Pešť 1854) patrila k najkvalitnejším, ktoré sa na Slovensku používali v polovici 19. storočia.
Bol jedným z najaktívnejších prednášateľov Bratislavského lekársko-prírodovedného spolku a väčšinu zo svojich prednášok zameraných najmä na fyziku, ale aj na inú prírodovednú problematiku, uverejnil v spolkových ročenkách. Osobitne zaujímavé sú z nich jeho prednášky o termike (vydané aj samostatne, Bratislava 1858), v ktorých rozoberá aj ekvivalenciu rôznych druhov energií.

Zomrel 27. marca 1894 v Bratislave. 

 Externé odkazy 
 Záznam o narodení a krste v matrike evanjelického zboru v Levoči; záznam číslo 29; pokrstený ako Albert August Fuchs 


Kategória:Narodenia 8. apríla
Kategória:Narodenia v 1808
Kategória:Úmrtia v 1894
Kategória:Slovenskí fyzici
Kategória:Osobnosti z Levoče